Կիպրոս – 2015թ. դեկտեմբերի սկզբին թուրքական մամուլը գրեց, որ Ռուսաստանի ու Կիպրոսի արտգործնախարարությունները բանակցում են Կիպրոսում ռուսական ռազմաբազա ստեղծելու շուրջ։ Կիպրոսում Ռուսաստանի դեսպանը հանդիպել է Կիպրոսի ԱԳՆ ներկայացուցիչների հետ և քննարկել է Մերձավոր Արևելքի ու Արևելյան Միջերկրածովի վերջին զարգացումները, ԻՊ-ի դեմ պայքարի ու Կիպրոսում ռուսական ռազմական ներկայության ապահովման հարցերը։ Ռուս դիվանագետ Նիկոլայ Օսադչին հայտարարեց, որ Կիպրոսն աշխարհագրական առումով շատ կարևոր դեր ունի ԻՊ-ի դեմ պայքար մղելու համար[115]։ Բնականաբար, Կիպրոսում ռուսական մարտական ինքնաթիռների հայտնվելու հեռանկարը չէր կարող չմտահոգել կղզու հյուսիսում զորքեր ունեցող Թուրքիայի իշխանություններին։